ٹورانٹو

ٹورانٹو (Toronto) چھُ کینیڈا مُلکُک سارِوٕے کھۄتہٕ بۆڑ شَہَر تہٕ صوبہٕ اونٹیریو ہُک رازدٲنؠ شَہَر۔ یہِ چھُ شُمٲلی امریکہِک ژوٗریِم سارِوٕے کھۄتہٕ بۆڑ شَہَر۔ یہِ شَہَر چھُ کاروبٲرؠ، مالیاتی، تہٕ ثقافتی لحاظٕ سٟتؠ کینیڈا خٲطرٕ واریاہ اَہَم۔ ٹورانٹو چھُ "اونٹیریو سَر" کِس شُمال مَغرِبی ساحلَس پؠٹھ واقع۔ 

تَوٲریٖخ
ٹورانٹوُک اِبتِدٲیی ناو اوس "یارک" (York)۔ یہِ آو 1793 عیسویس مَنٛز انگریزو دٔسؠ قٲیِم کرنہٕ۔ 1812 کِس جَنٛگس دوران آو اَتھ واریاہ نۄقصان واتناونہٕ۔ پَتہٕ 1834 عیسویس مَنٛز آو اَمِیُک ناو بَدلٲوِتھ "ٹورانٹو" تھاونہٕ تہٕ اَمِس مِلیٚو شَہَرُک دَرجہٕ۔

 آبٲدی 

جُغرٲفی تہٕ موسم
ٹورانٹو چھُ 630 مربع کلومیٹرس پؠٹھ پھٔہلِتھ۔ یہِ چھُ جٔنوٗبی اونٹیریو مَنٛز واقع۔ شَہَرُک موسم چھُ وندَس مَنٛز سَخت سردی آسان تہٕ تاپٕمان چھُ ماینس (-ve) مَنٛز گَژھان، ییٚلہِ زَن رؠتہٕ کٲلِس مَنٛز چھُ موسم خۄشگوار تہٕ گرم آسان۔ 

ثقافت تہٕ سیاحت
ٹورانٹو چھُ دُنیاہُک سارِوٕے کھۄتہٕ زیٛادٕ 'ملٹی کلچرل' (Multicultural) شَہَر مانہٕ یِوان، کیازِکہِ اتہِ چھِ دُنیاہِک مُختلِف مُلکَن ہٕنٛدؠ لُکھ روزان۔ اتہِ چھِ 160 کھۄتہٕ زیٛادٕ زبان بولنہٕ یِوان۔ 
سی این ٹاور
سی این ٹاور چھُ ٹورانٹوکِ اَکھ مشہوٗر نِشان تہٕ سیاحن ہُنٛد مَرکَز۔
رائل اونٹیریو میوٗزیم 
رایل اونٹیریو میوٗزیم چھُ کینیڈاہُک سارِوٕے کھۄتہٕ بۆڑ عجایب گر۔
لیک اونٹیریو
اونٹیریو سَر چھُ شَہَر کِس سرحدس پؠٹھ واقع اَکھ خوبصورت سَر۔

کٲشِرؠ ٹورانٹو مَنٛز

ٹورانٹو مَنٛز چھِ کٲشِرؠن ہٕنٛز اَکھ بٔڈؠ تعداد آباد۔ 2016 کِس مردم شُمٲری مُطٲبِق چھِ کینیڈا مَنٛز ساسہٕ بٔدؠ کٲشِرؠ روزان، یِمَن مَنٛز زیٛادٕ تَر ٹورانٹو تہٕ گریٹر ٹورانٹو ایریا (GTA) مَنٛز بَسِتھ چھِ۔

حَوالہٕ

زٲژ:کینَڈا